ພວກທາລີບານ ໂຈມຕີບ້ານພັກ ຂອງອົງການສະຫະປະຊາຊາດ ທີ່ນະຄອນຫລວງກາບູລ ສັງຫານ 9 ຄົນ ທີ່ນັ້ນ
ຂ່າວສຳຄັນອື່ນໆ: ຣົດຣະເບີດ ໃນພາກຕາເວັນຕົກສຽງເໜືອ ປາກິສຖານ ເຮັດໃຫ້ມີ ຜູ້ເສັຽຊີວິດ 86 ຄົນ; ການປ່ຽນ ແປງຂອງດິນຟ້າອາກາດ ແລະພະລັງງານສະອາດ ຈະເປ
ພວກຫົວຮຸນແຮງ ໃນອັຟກາ ນິສຖານ ໄດ້ສັງຫານ ພວກຄົນງານຕ່າງປະເທດ ຂອງອົງການສະຫະປະຊາຊາດຢ່າງນ້ອຍ 6 ຄົນ ແລະຊາວອັຟການິສຖານ 3 ຄົນ ໃນການ ບຸກໂຈມຕີບ້ານພັກນາໆຊາດ ທີ່ນະຄອນຫລວງ ກາບູລ ຊາວອະເມຣິກັນຄົນນຶ່ງ ແມ່ນຮວມຢູ່ໃນຈຳນວນພວກທີ່ເສັຽຊີວິດ ເຈົ້າໜ້າທີ່ທ້ອງຖິ່ນ ກ່າວວ່າ ມືປືນ 3 ຄົນ ທີ່ໃສ່ຊຸດສະລະຊີບ ແລະປອມໂຕ ເປັນຕຳຣວດ ໄດ້ບຸກເຂົ້າໄປ ໃນບໍຣິເວນ ບ້ານພັກດັ່ງກ່າວໃນຕອນເຊົ້າມືດ ຂອງວັນພຸດມື້ນີ້ ພວກເຂົາ ໄດ້ຍິງຕໍ່ສູ້ ກັບກຳລັງຮັກສາຄວາມສະງົບ ເປັນເວລາ ສອງຊົ່ວໂມງ ກ່ອນທີ່ພວກເຂົາ ໄດ້ບີບຄະນວນຣະເຣີດໃຫ້ແຕກຂຶ້ນ ຫລືບໍ່ກໍຖືກຍິງຕາຍ ມີກຳລັງ ຮັກສາຄວາມສະງົບ ອັຟການິສຖານຢ່າງນ້ອຍ 2 ຄົນ ແລະພົລເຮືອນ ອີກຄົນນຶ່ງ ໄດ້ເສັຽຊີວິດໃນການບຸກໂຈມຕີຄັ້ງນີ້ ໃນເວລາຕໍ່ມາ ໂຄສົກຂອງ ກຸ່ມທາລີບານ ໄດ້ອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ ແລະເວົ້າວ່າ ມັນເປັນບາດກ້າວທຳອິດທີ່ຈະຣົບກວນ ການເລືອກຕັ້ງ ປະທານາທິບໍດີ ຮອບສອງໃນເດືອນໜ້າ ຣະເບີດ ທີ່ຫ້າງໃສ່ຣົດຄັນນຶ່ງ ໄດ້ແຕກຂຶ້ນ ທີ່ຫົວເມືອງສຳຄັນໃນເຂດພາກ ຕາເວັນຕົກ ສຽງເໜືອ ທີ່ມີບັນຫາ ຂອງປາກິສ ຖານເຮັດໃຫ້ ມີຜູ້ເສັຽຊີວິດຢ່າງນ້ອຍ 86 ຄົນ ແລະໄດ້ຮັບບາດເຈັບ ອີກປະມານ 100 ຄົນ ພວກທີ່ເຫັນເຫດການກ່າວວ່າ ເຫດຣະເບີດ ໄດ້ເກີດຂຶ້ນ ທີ່ຕລາດ ແອອັດໄປດ້ວຍ ຜູ້ຄົນແຫ່ງນຶ່ງທີ່ເມືອງ PESHAWAR ໃນຕອນບ່າຍ ຂອງວັນພຸດມື້ື້ນີ້ ຊຶ່ງພວກທີ່ເສັຽຊີວິດສ່ວນໃຫຍ່ ແມ່ນເປັນແມ່ຍິງ ລາຍງານຂ່າວ ໂທຣະພາບ ສະແດງໃຫ້ເຫັນວ່າພວກກູ້ພັຍ ໄດ້ຂຸດຄົ້ນ ຢູ່ຕາມຫ້າງຮ້ານ ທີ່ຖືກໄຟໃໝ້ ແລະພາກັນມອດໄຟຂະນະທີ່ມີຄວັນໄຟກຸ້ມຂຶ້ນ ໃນເຂດໃຈກາງເມືອງ ຍັງບໍ່ທັນມີກຸ່ມໃດ ອ້າງເອົາຄວາມຮັບຜິດຊອບ ໃນການວາງຣະເບີດ ດັ່ງກ່າວນີ້ເທື່ອ PESHAWAR ເປັນເມືອງທີ່ມີປະຊາກອນ ຫລາຍທີ່ສຸດ ໃນແຂວງຊາຍແດນ ທາງກ້ຳຕາເວັນຕົກ ສຽງເໜືອ ແລະເປັນປະຕູໄປສູ່ເຂດຊົນເຜົ່າ ທີ່ບ້ານເມືອງ ບໍ່ມີຂື່ມີແປ ບ່ອນທີ່ກຳລັງ ຮັກສາຄວາມສະງົບຂອງປາກິສຖານ ພວມທຳການສູ້ຣົບ ກັບພວກຫົວຮຸນແຮງ ທາລີບານ ຢູ່ໃນເວລານີ້ ທ່ານ GARY LOCKE ຣັຖມຸນຕຣີ ກະຊວງການຄ້າ ຂອງສະຫະຣັດ ກ່າວວ່າການປ່ຽນແປງ ຂອງດິນຟ້າອາກາດ ແລະພະລັງງານ ທີ່ສະອາດ ຈະເປັນ ຫົວຂໍ້ ສຳຄັນສຸດໃນການເຈຣະຈາ ທາງດ້ານການຄ້າ ຣະດັບສູງກັບຈີນ ໃນອາທິດນີ້ ທ່ານ LOCKE ກ່າວວ່າໃນການປະຊຸມພາຍໄລຍະ 2 ມື້ຂ້າງໜ້າທີ່ເມືອງຫັງໂຈວ໌ ໃນພາກຕາເວັນອອກຂອງຈີນນັ້ນ ທ່ານຈະກົດດັນ ໃຫ້ມີ ການເປີດ ຕລາດຫລາຍຂຶ້ນ ສຳລັບບໍຣິສັດຂອງອະເມຣິກັນ ໃນພາກສ່ວນ ພະລັງງານ ທີ່ສະອາດຂອງຈີນ ທ່ານ LOCKE ກ່າວວ່າແຜນການພະລັງລົມ ທີ່ທະເຍີທະຍານ ຂອງຈີນ ຕລອດທັງ ນະໂຍບາຍຫລຸດຜ່ອນການປ່ອຍແກັສເຮືອນແກ້ວ ທີ່ພາໃຫ້ອາກາດຮ້ອນເອົ້າ ແລະການນຳໃຊ້ນ້ຳຢ່າງມີປະສິດທິຜົນນັ້ນ ແມ່ນໄດ້ສ້າງ ຄວາມບົ່ມຊ້ອນ ທາງດ້ານຕລາດສຳລັບບໍຣິສັດຕ່າງໆ ຂອງສະຫະຣັດ ຜູ້ຕາງໜ້າ ທາງດ້ານການຄ້າ ຂອງສະຫະຣັດ ທ່ານRON KIRK ແລະຣັຖມຸນຕີ ກະຊວງກະເສດ ທ່ານ TOM VILLSACK ກໍຈະໄປຮ່ວມທ່ານ LOCKEໃນກອງປະຊຸມ ຄະນະກັມມາທິການຮ່ວມ ທາງດ້ານພານິດ ແລະການຄ້າ ລະຫວ່າງ ສະຫະຣັດກັບຈີນ ໃຕ້ຫວັນ ໄດ້ຫລຸດຜ່ອນ ຂໍ້ຈຳກັດຕ່າງໆ ຕໍ່ພວກນັກຂ່າວຈີນ ທີ່ປະຈຳຢູ່ທີ່ເກາະໃຕ້ຫວັນ ໃນການເຄື່ອນໄຫວລ່າສຸດ ເພື່ອເສີມຂຍາຍ ຄວາມສັມພັນກັບຈີນແຜ່ນ ດິນໃຫຍ່ ສະພາກິຈການແຜ່ນດິນໃຫຍ່ ຊຶ່ງເປັນ ອົງການຮັບຜິດຊອບສູງສຸດ ກ່ຽວກັບ ຄວາມສັມພັນກັບຈີນ ກ່າວວ່າ ສື່ມວນຊົນຂອງຈີນທີ່ປະຈຳຢູ່ໃຕ້ຫວັນ ໃນປັດຈຸບັນນີ້ ສາມາດສົ່ງລາຍງານ ກ່ຽວກັບໃຕ້ຫວັນ ໄປຍັງຈີນໄດ້ເຖິງ 5 ລາຍງານ ສຳລັບ ອົງການຂ່າວນຶ່ງໆ ນອກນັ້ນ ພວກນັກຂ່າວຍັງໄດ້ຮັບອະນຸຍາດ ໃຫ້ເຊົ່າເຮືອນຢູ່ ແທນທີ່ຈະຢູ່ແຕ່ ໃນໂຮງແຮມ ແລະບໍ່ຈຳເປັນຕ້ອງໄດ້ເດີນທາງ ອອກຈາກໃຕ້ຫວັນ ໃນທຸກໆ 6 ເດືອນ ເວລານີ້ ພວກນັກຂ່າວໃຕ້ຫວັນສາມາດເຮັດວຽກ ຢູ່ທີ່ຈີນແຜ່ນດິນໃຫຍ່ໄດ້ ທຸກໆ 6 ເດືອນ ໃນແຕ່ລະຄັ້ງ ໃນປີ2000 ໃຕ້ຫວັນ ໄດ້ຍົກເລີກ ການຫ້າມ ທີ່ມີມາ ເປັນເວລາ ຫລາຍໆທົສວັດຕໍ່ພວກນັກຂ່າວຈີນ ຣະບຽບຕ່າງໆ ໄດ້ມີການຜ່ອນຜັນ ໂດຍສະເພາະແລ້ວແມ່ນນັບຕັ້ງແຕ່ ທ່ານ MA YING JEOU ເຂົ້າຮັບຕຳແໜ່ງ ເປັນປະທານາທິບໍດີໃຕ້ຫວັນໃນເດືອນພຶສະພາ ປີກາຍນີ້ ເຈົ້າໜ້າທີ່ ເກົາຫລີໃຕ້ ກ່າວວ່າ ຜູ້ ຊາຍທີ່ໂຕນໄປເກົາຫລີເໜືອໃນອາທິດນີ້ແມ່ນ ບຸກຄົນ ທີ່ເຈົ້າໜ້າທີ່ ຕ້ອງການໂຕໃນ ຂໍ້ຫາທຳຮ້າຍຮ່າງກາຍ ເຈົ້າໜ້າທີ່ ເກົາຫລີໃຕ້ ກ່າວວ່າ ນາຍ KANG DONG-RIMຄົນລ້ຽງໝູ ອາຍຸ 30 ປີ ໄດ້ຖືກກ່າວຫາວ່າ ທຳຮ້າຍຮ່າງກາຍນາຍຈ້າງ ດ້ວຍຄ້ອນຕີ ນາຍ KANG ເຮັດວຽກ ທີ່ຄ້າຍແຫ່ງນຶ່ງ ບໍ່ໄກຈາກບ່ອນທີ່ ເຈົ້າໜ້າທີ່ເວົ້າວ່າລາວໄດ້ຕັດ ໜາມໝາກຈັບ ແລະກໍຂ້າມຊາຍແດນ ທີ່ມີການຍາມ ຮັກສາການ ຢ່າງແໜ້ນໜາທີ່ແບ່ງສອງເກົາຫລີນັ້ນ ເຂົ້າໄປໃນ ເກົາຫລີເໜືອ ເຈົ້າໜ້າທີ່ ເກົາຫລີເໜືອກ່າວອ້າງວ່າ ນາຍ KANG ຮູ້ສຶກດີໃຈ ກ່ຽວກັບ ການຕັດສິນໃຈ ໂຕນໜີຂອງລາວ ແລະວ່າເວລານີ້ ຜູ້ກ່ຽວກຳລັງ ຢູ່ພາຍໃຕ້ ອັນທີ່ເກົາຫລີເໜືອ ເອີ້ນວ່າ“ການປົກປ້ອງຄຸ້ມຄອງ ຢ່າງອົບອຸ່ນ” ຂອງເກົາຫລີເໜືອ ບໍ່ຄ່ອຍມີ ຊາວເກົາຫລີໃຕ້ໂຕນໄປ ເກົາຫລີເໜືອ ທີ່ທຸກຍາກ ຂາດແຄນນັ້ນ ໂດຍສະເພາະ ຂ້າມເຂດປອດທະຫານທີ່ມີການປ້ອງກັນ ດ້ວຍໜາມໝາກຈັບ ແລະທຸ່ນຣະເບີດ ເຈົ້າແຂວງຄົນນຶ່ງຂອງອິນໂດເນເຊັຽ ໄດ້ປະຕິເສດ ບໍ່ຍອມອະນຸ ຍາດໃຫ້ ເຮືອທີ່ບັນທຸກພວກອົພຍົບສຣີລັງກາ ລຳນຶ່ງ ເຂົ້າຈອດທີ່ເກາະໆນຶ່ງ ໃນແຂວງຂອງທ່ານ ໃນສັບປະດາແລ້ວນີ້ອິນໂດເນເຊັຽ ໄດ້ຕົກລົງ ທີ່ຈະໃຫ້ບ່ອນ ພັກພາອາສັຍຊົ່ວຄາວ ແກ່ພວກລີ້ພັຍຊາວສຣີລັງກາ 78 ຄົນ ທີ່ໄດ້ຖືກຈັບ ໂດຍເຮືອຂອງ ອອສເຕຣເລັຽ ນາຍົກຣັຖມຸນຕຣີອອສເຕຣເລັຽ ທ່ານ KEVIN RUDD ຮຽກຮ້ອງໃຫ້ ທ່ານ SUSILO BAMBANG YUDHOYONOປະທານາທິບໍດີ ອິນໂດເນເຊັຽ ຮັບເອົາພວກອົພຍົບ ສຣີລັງກາ ທີ່ພວມມຸ່ງໜ້າໄປອອສເຕຣເລັຽ ຈຸນີ້ ທ່ານ YUDHOYONO ໄດ້ຕົກລົງ ທີ່ຈະໃຫ້ບ່ອນ ພັກພາອາສັຍແກ່ພວກອົພຍົບ ສຣີລັງກາທັງ 78 ຄົນ ຍ້ອນເຫດຜົນ ທາງດ້ານມະນຸສທັມຈົນກວ່າພວກເຂົາເຈົ້າ ຊອກຫາປະເທດ ທີ່ຈະຮັບເອົາເຂົາເຈົ້າຢ່າງເປັນການຖາວອນໄດ້ ແຕ່ເຈົ້າແຂວງ ເກາະ RIAU ທ່ານ ISMETH ABDULLAHໄດ້ປະຕິເສດ ໃນມື້ວານນີ້ ບໍ່ຍອມໃຫ້ ເຮືອຂອງພວກ ອົພຍົບສຣີລັງກາ ເຂົ້າຈອດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ